Onderneming in die Kollig: Boerseun Biltong - Wêreldwyd
Onderneming in die Kollig: Boerseun Biltong
deur Wêreldwyd | Jul 3, 2019 | Blog
Indien jy in die buiteland woon en hard aan die knop in jou keel moet sluk wanneer jy terugdink aan aande in die Bosveld met potjiekos wat op die vuur prut, dan is Wêreldwyd se Wêreldgids net wat jy nodig het. Die Wêreldgids sal die verlange huis toe so ’n klein bietjie ligter maak; dis nou nie ’n kampvuur in die Bosveld nie, maar is darem naby genoeg. Elke week kies Wêreldwyd ’n onderneming uit die gids om in die Kollig te verskyn. Hierdie week se onderneming in die Kollig is Boerseun Biltong in die VSA.
Die “boerseun” agter Boerseun Biltong het vir die eerste keer op ‘n vakansie na Suid-Afrika saam met sy Suid-Afrikaanse meisie biltong geproe en van daar het hy nooit teruggekyk nie! Boerseun Biltong bring die tradisionele Suid-Afrikaanse produk na die jerky-liefhebbers van die VSA om hulle ook van plan te laat verander oor wat die lekkerste is.
Saam met sy Suid-Afrikaanse meisie toer hulle die VSA plat in hulle skoolbus wat nou bekend staan as die Biltong Bus.
Volg hulle avonture op Instagram en Facebook en kyk wanneer hulle dalk naby jou kom stalletjie opslaan sodat jy jou biltong regmakertjie kan kry!
Besoek Boerseun Biltong se Facebook-blad hier
Besoek Boerseun Bitlong se Instagram hier
Besoek Boerseun Biltong se webblad hier
Besoek Boerseun Biltong se profiel op die Wêreldgids hier